Document ID: 32001L0035

Direktiva Komisije 2001/35/ES
z dne 11. maja 2001
o spremembi prilog k Direktivi Sveta 90/642/EGS o določitvi mejnih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/642/EGS z dne 27. novembra 1990o določitvi mejnih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo [1], kakor je bila nazadnje spremenjena z Direktivo Komisije 2000/82/ES [2], in zlasti člena 7 Direktive,
ob upoštevanju naslednjega:
(1) Direktiva Komisije 2000/42/ES [3] je določila mejne vrednosti ostankov (MVO) glede kombinacij pesticid/živilo, ki so ostale odprte v Direktivah Sveta 94/29/ES [4], 94/30/ES [5], 95/38/ES [6], 95/39/ES [7], 96/32/ES [8], 96/33/ES [9] in Direktivi Komisije 98/82/ES [10]. Pri zgoraj navedenih direktivah so ostali vnosi v Prilogah "odprti" ali pa so bili določeni le začasno, ker ob času njihovega sprejetja ni bilo na voljo dovolj podatkov, ki bi opravičevali določitev mejnih vrednosti ostankov na ravni Skupnosti do 1. julija 2000. Cilj za določitev navedenega roka je bil zagotoviti dovolj časa zainteresiranim stranem za predložitev potrebnih podatkov, ki omogočajo, kjer je to primerno in upravičeno, sprejetje mejnih vrednosti ostankov na ravni Skupnosti nad spodnjo mejo analitske določitve. V obdobju pred potekom roka so bili razpoložljivi podatki, ovrednoteni in v nekaterih primerih niso bili primerni, da bi opravičili določitev mejne vrednosti ostankov višje od meje analitske določitve.
(2) Po objavi Direktive 2000/42/ES je Komisija prejela prošnje, podprte z nadaljnjimi podatki, za ponovno ocenitev mejnih vrednosti, ki so bile določene za nekatere kombinacije pesticidi/živilo z Direktivo 2000/42/ES. Vloge in podatki so bili ponovno ocenjeni in za nekatere kombinacije so podatki zadostovali za upravičeno določitev mejne vrednosti nad spodnjo mejo analitske določitve. Za ostale kombinacije razpoložljive informacije še zmeraj niso ustrezne in je primerno, da se določijo mejne vrednosti ostankov na spodnji meji analitske določitve. Za ostale kombinacije so razpoložljive informacije zadostne, da prikažejo, da bi določitev mejne vrednosti ostankov nad spodnjo mejo analitske določitve lahko povzročila nesprejemljivo akutno ali kronično izpostavljenost potrošnika ostankom. V takšnih primerih morajo ostati mejne vrednosti ostankov določene na spodnji meji analitske določitve.
(3) Doživljenjska izpostavljenost potrošnikov tem pesticidom prek prehrambnih proizvodov, ki lahko vsebujejo ostanke teh pesticidov, zaradi njihove uporabe pri varstvu rastlin in v veterinarski medicini, je bila ocenjena in ovrednotena v skladu s postopki in praksami, ki se uporabljajo znotraj Evropske skupnosti, ob upoštevanju smernic, ki jih je izdala Svetovna zdravstvena organizacija [11], in izračunano je bilo, da mejne vrednosti ostankov, določene s to direktivo, ne povzročajo prekoračitev sprejemljivih dnevnih vnosov.
(4) Akutna izpostavljenost potrošnikov tem pesticidom preko vsakega prehrambenega proizvoda, ki lahko vsebujejo ostanke teh pesticidov, je bila ocenjena in ovrednotena v skladu s postopki in praksami, ki se uporabljajo znotraj Evropske skupnosti, ob upoštevanju smernic, ki jih je objavila Svetovna zdravstvena organizacija. Izračunano je bilo, da mejne vrednosti ostankov, določene za odprte postavke, v sedanji direktivi ne povzročajo akutnih toksičnih učinkov.
(5) Posvetovanja s trgovinskimi partnerji Skupnosti o mejnih vrednostih iz te direktive bodo potekala ob posredovanju Svetovne trgovinske organizacije in njihove pripombe na te mejne vrednosti se bodo upoštevale.
(6) Mnenja Znanstvenega odbora za rastline in zlasti predlogi in priporočila glede varstva potrošnikov prehrambenih proizvodov, obdelanih s pesticidi, so bila upoštevana. Zgoraj omenjena metodologija, ki jo je opisala Svetovna zdravstvena organizacija, in kot jo uporabljajo države članice poročevalke ter jo je preverila in ovrednotila Komisija v okviru Stalnega odbora za zdravstveno varstvo rastlin, je skladna z napotki, ki jih je posredoval Znanstveni odbor za rastline [12].
(7) Ukrepi, predvideni s to direktivo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
Mejne vrednosti ostankov, navedene v Prilogi k tej direktivi, nadomestijo tiste, ki so navedene v Prilogi II k Direktivi 90/642/EGS za zadevne pesticide.
Člen 2
Države članice sprejmejo zakone in druge predpise, potrebne za uskladitev s to direktivo najpozneje do 30. junija 2001. O tem takoj obvestijo Komisijo.
Te ukrepe začnejo uporabljati od 1. julija 2001 dalje.
Člen 3
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 4
Ta direktiva začne veljati prvi dan po objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 11. maja 2001

Labels: 0
17
20
6